জিতেন্দ্র
জিতেন্দ্র (জন্ম: রবি কাপুর, ৭ এপ্রিল ১৯৪২) হলেন একজন ভারতীয় অভিনেতা, টিভি ও চলচ্চিত্র প্রযোজক এবং বালাজী টেলিফিল্মস, বালাজী মোশন পিকচার্স ও এএলটি এন্টারটেইনমেন্টের চেয়ারম্যান। তিনি তার নৃত্যশৈলির জন্য সুপরিচিত। তিনি দক্ষিণ ভারতীয় বিশেষ করে তেলুগু ভাষার চলচ্চিত্রের পুনর্নির্মিত আশির অধিক হিন্দি চলচ্চিত্রে অভিনয় করেছেন। ১৯৬০-এর দশক থেকে দীর্ঘ কর্মজীবনে তিনি ১২১টি হিট চলচ্চিত্র উপহার দিয়েছেন। তিনি ২০০৩ সালে ফিল্মফেয়ার আজীবন সম্মাননা পুরস্কার এবং ২০০৬ সালে স্ক্রিন আজীবন সম্মাননা পুরস্কারে ভূষিত হন।